### Beslutning

Godkendt.

Afbud: Torben Schultz, Benedikte Pedersen

### Sagsfremstilling

## Resume og sagens baggrund

KL udsendte den 12. juni 2024 deres seneste skøn over udviklingen i priser og lønninger. Skønnet danner baggrund for budgetlægningen i 2025, men indeholder også ændrede forventninger til pris- og lønudviklingen i indeværende år. Derudover fremgår udmøntningen af de aftalte trepartsmidler i årene 2024 til 2026.

I denne sag skal der tages stilling til de ændrede pris- og lønskøn samt trepartsmidler i budget 2024.

## Indstillinger

Direktøren indstiller, at der gives tillægsbevillinger på 9,38 mio. kr. i 2024 til dækning af ændrede pris- og lønskøn samt trepartsmidler fordelt på partnerskabsholdere som beskrevet i bilaget finansieret af kassebeholdningen.

## Behandling

Direktionen, Økonomiudvalget, Kommunalbestyrelsen.

## Sagsfremstilling

I det seneste skøn over pris- og lønudviklingen, som KL udsendte i juni, er der en række udgiftsarter, hvor der også forventes en anden udvikling fra 2023 til 2024 end forudsat ved budgetlægningen af budgetår 2024.

Især forventes lønudgifterne at stige mere end forventet, mens der forventes et fald i især varekøb og tjenesteydelser. Udover dette er der også mindre ændringer på øvrige udgiftsarter samt indtægtsarter.

Det anbefales, at de ændrede forudsætninger lægges ind i budget 2024 for art 1 løn, art 23 brændsel og drivmidler, art 29 varekøb samt art 49 Tjenesteydelser med moms. I alt udgør disse arter en netto merudgift på 2,46 mio. kr. som tilføres i 2024.

Den 4. december 2023 blev indgået en trepartsaftale, som udmønter lønstigninger på social- og sundhedsområdet samt på det pædagogiske område.

Da der er tale om en udmøntning på specifikke medarbejdergrupper kan det ikke ske gennem den generelle lønfremskrivning, men er beregnet for hver partnerskabsholder.

I alt udgør lønudgiften i 2024 til trepartsmidler 6,92 mio. kr.

I vedlagte oversigt fremgår konsekvenserne af de ændrede pris- og lønskøn samt beregningen af trepartsmidler opgjort pr. partnerskabsholder og udvalg. Den samlede ændring udgør 9,38 mio. kr. i 2024.

## Økonomiske konsekvenser

Ændrede pris- og lønskøn på de valgte udgiftsarter udgør en merudgift i 2024 på 2,46 mio. kr.

Udmøntning af trepartsmidler i 2024 på de omfattede overenskomstgrupper udgør 6,92 mio. kr. i 2024.

Det anbefales, at der gives tillægsbevilling på netto 9,38 mio. kr. i 2024 finansieret af kassebeholdningen.

### Sagens forløb

19/08/2024 Direktionen
Anbefales.
21/08/2024 Økonomiudvalget
Anbefales.